
‘‘కొద్ది రోజులుగా నేను ఆరోగ్య సమస్యతో ఇబ్బంది పడుతున్నాననీ, షెడ్యూల్స్ రద్దు చేసుకున్నాననీ సోషల్ మీడియాలో వస్తున్న వార్తల్లో వాస్తవం లేదు. ఈ వదంతులు ఎవరు, ఎలా పుట్టిస్తున్నారో నాకు అర్ధం కావడం లేదు. వాటి వల్ల చాలా ఇబ్బందులు ఎదుర్కొంటున్నాం’’ అని ప్రముఖ గాయకుడు బాలు అన్నారు. గత నాలుగైదు రోజులుగా ఎస్పీబీ ఆరోగ్యం బాగలేదనీ, ఆసుపత్రిలో ఉన్నారని వస్తున్న వదంతులకు ఫుల్స్టాప్ పెడుతూ ఫేస్బుక్ పేజీలో ఓ వీడియో పోస్ట్ చేసి ‘నేను ఆరోగ్యంగా ఉన్నా’ అంటూ వివరణ ఇచ్చారు. ‘‘దగ్గు, జలుబుతో ఆసుపత్రికి వెళ్తే దాన్ని తీవ్ర అస్వస్థత అనుకోవడం మూర్ఖత్వం. ఆగస్ట్ 23న నా తర్వాత పుట్టిన సోదరి గిరిజ మరణించడం వల్ల అక్కడే పది, పన్నెండు రోజులు ఉండాల్సి వచ్చింది. అయినా షెడ్యూల్ ప్రకారం సెప్టెంబర్ 2న బెంగుళూరులో ఓ షో చేశాను. ప్రస్తుతం రామోజీ ఫిల్మ్ సిటీలో ‘స్వరాభిషేకం’ కార్యక్రమం పనుల్లో బిజీగా ఉన్నా’’ అని బాలు ఆ వీడియోలో పేర్కొన్నారు.

‘‘koddi rojulugaa nenu aarogya samasyatho ibbandi padutunnaananii, shedules raddu chesukunnanani soshal medialo vastunna vaartallo vaastavam ledu. ee vadantulu evaru, ela puttistunnaro naaku ardham kaavadam ledu. vaati valla chala ibbandulu edurkontunnam’’ ani pramukha gayakudu baalu annaru. gatha naalugaidu rojulugaa espb aarogyam bagaledani, aasupatrilo unnaarani vastunna vadantulaku fulstap pedutuu fasebook paejeelo oo veedio post chesi ‘nenu aarogyamgaa unna’ antuu vivarana icharu. ‘‘daggu, jalubutho aasupatriki velte daanni teevra aswasthatha anukovadam moorkhatvam. august 23na naa tarvaata puttina sodari girija maraninchadam valla akkade padi, pannendu rojulu undalsi vachindi. aina shedule prakaaram september 2na bengulurulo oo sho cheshaanu. prastutam ramoji fillm citylo ‘swarabhishekam’ kaaryakramam panullo bijiga unna’’ ani baalu aa veediyolo perkonnaru.